cyanic-selkie/wikianc huggingface dataset:
Ilana Verdansky
Onnettomuuden jälkeen
Savuhirviön hyökättyä Temppeliin, Ilana saapuu paikalle selviytyneiden kanssa pelastamaan kandidaatit. He löytävät kuitenkin vain Milesin. Ilana vie ryhmän turvaan salaisen käytävän kautta. Lähdettyään he kohtaavat Benin viidakossa. Ilana alkaa epäillä Beniä ja määrää Milesin todistamaan, että Ben valehteli Jacobin kuolemasta. Miles saa kykynsä avulla selville, että Ben tappoi Jacobin. Kuullessaan totuuden Ilana määrää Benin kaivamaan oman hautansa. Musta-asuinen mies vapauttaa Benin kahleistaan, minkä jälkeen Ben pakenee viidakkoon Ilana perässään. Ben löytää kiväärin ja käskee Ilanaa laskemaan aseensa. Ben selittää Ilanalle tappaneensa Jacobin siksi, että hän joutui uhraamaan tyttärensä saaren hyväksi eikä voi antaa itselleen anteeksi. Ilana ymmärtää Beniä ja antaa tämän jäädä ryhmäänsä. Jackin, Hurleyn ja Richardin saavuttua rannalle Ilana kättelee heitä toivottaen heidät tervetulleiksi.
Jaksossa Kaikki rakastavat Hugoa Ilana kertoo Hurleylle suunnitelmastaan räjäyttää lentokone dynamiitilla. Ilana suuntaa Black Rockille hakemaan dynamiittia. Palattuaan leiriin Hurley kertoo Ilanalle, että Michael kielsi räjäyttämästä lentokonetta. Ilana ja Richard haluavat kuitenkin tuhota koneen ja kinastelevat asiasta Hurleyn kanssa. Ilana pudottaa laukkunsa maahan, jolloin dynamiittipötköt räjähtävät tappaen Ilanan. Jack pitää tätä merkkinä siitä, ettei heidän pidä käyttää dynamiittia. Myöhemmin Ben sanoo Jackille Ilanan kuolleen pian tämän kerrottua heidän olevan ehdokkaita ja hänen eläneen tarpeettomuutensa ja ”saaren olleen valmis hänen osalta”.
Vaihtoehtoinen aikajana
Vaihtoehtoisessa aikajanassa Ilana toimii lakimiehenä Los Angelesissa sijaitsevassa yrityksessä Sweezer & Verdansky. Hän kohtaa Desmondin ja heidän keskustellessaan selviää heidän olevan vanhoja ystäviä. Ilana on myös Christianin testamentin toimeenpanija. Desmondin tuotua Clairen Ilanan luo, tämä esittelee Jackin Clairelle. Samalla paljastuu, että Ilanan sukunimi on Verdansky.
Lost
Välilampi (Luhanka)
Välilampi on Keski-Suomessa Luhangalla Lempään kylän lähellä sijaitseva lampi.
Maantietoa
Lammen pinta-ala on 3,2 hehtaaria, se on 400 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 90,6 metriä mpy.
Nina Škottová
Nina Škottová (6. lokakuuta 1946 Prostějov – 28. huhtikuuta 2018 Bedihošt ) oli tšekkiläinen poliitikko. Hän kuului Kansalaisdemokraattisen puolueeseen. Hän toimi Euroopan parlamentin jäsenenä vuosina 2004–2009 ja kuului siellä Euroopan kansanpuolueen ryhmään.
Koripallon Bulgarian liiga
Bulgarian liiga on koripallon korkein sarjataso Bulgariassa. Sarja perustettiin vuonna 2008, jolloin se korvasi Bulgarian A-divisioonan. Samalla A-divisioonasta tuli Bulgarian toiseksi korkein sarjataso.
The Fifth
The Fifth on nimensä mukaisesti grime-laulaja Dizzee Rascalin viides studioalbumi, jonka julkaisi Rascalin oma levy-yhtiö Dirtee Stank ja Island Records 30. syyskuuta 2013. Albumi kuulostaa samanlaiselta kuin edeltävä Tongue N' Cheek eli se sekoittaa grimeä ja dancea keskenään. Albumilta julkaistiin kolme singleä, "Bassline Junkie", "H-Town" ja "Goin' Crazy".
Franz Tost
Franz Tost (s. 20. tammikuuta 1956 Trins, Itävalta) on itävaltalainen Scuderia AlphaTauri Formula 1 -tallin tallipäällikkö.
Nuorena Tost kilpaili Formula Ford ja Formula 3 -sarjoissa. Hän on toiminut vuodesta 2006 lähtien Scuderia Toro Rosson tallipäällikkönä.
Hugo Sandelin
Lars Hugo Sandelin (19. maaliskuuta 1860 Lohtaja – 12. marraskuuta 1933 Aitolahti) oli suomalainen pappi ja lyseon lehtori.
Sandelinin vanhemmat olivat lääninrovasti Karl Robert Sandelin ja Maria Fredrika Ottelin. Hän pääsi ylioppilaaksi 1879 ja valmistui filosofian kandidaatiksi 1886. Sandelin vihittiin papiksi 1883. Hän teki opintomatkan Ruotsiin, Tanskaan ja Saksaan 1904–1905.
Sandelin toimi Viipurin ruotsalaisen tyttökoulun uskonnon ja suomenkielen kollegana 1888–1891, Porin suomalaisen lyseon uskonnon, logiikan ja ruotsinkielen lehtorina 1891–1923 ja lyseon vt. ja vakinaisena rehtorina 1893–1923 sekä Tampereen lyseon uskonnon ja filosofian alkeiden vanhempana lehtorina 1923–1925. Sandelin oli Aitolahden vt. kirkkoherra 1924–1930 ja vakinainen kirkkoherra 1930–1933 sekä Tampereen tuomiokapitulin asessori 1932–1933. Hän sai Helsingin yliopiston teologian kunniatohtorin arvon 1923.
Sandelin oli Porin kaupunginvaltuuston jäsen 1914–1921.
Hugo Sandelin oli naimisissa vuodesta 1888 Julia Elisabeth Öllerin kanssa.
Helvi Vasenius
Anna Helvi Vasenius, o.s. Wilska, (16. helmikuuta 1923 Parikkala – 18. toukokuuta 2012 Helsinki) oli suomalainen professori, oppiarvoltaan eläinlääketieteen tohtori.
Vaseniuksen vanhemmat olivat maanviljelijä Juhana Wilska ja Anna Maria Saukkonen. Hän kirjoitti Ylioppilaaksi Parikkalan yhteislyseosta 1943. Hän valmistui eläinlääketieteen kandidaatiksi 1948 ja opiskeli sen jälkeen Helsingissä ja Tukholmassa. Eläinlääkärin laillistuksen hän sai 1951. Hänen väitöskirjansa Factors influencing the rapid multiplication of enteropathogenetic porcine Escherichia coli strains with special reference to their colicinogenic and fermentative properties  hyväksyttiin eläinlääketieteellisessä korkeakoulussa 1966. Kuusjärven kunnan elintarviketarkastajana Vasenius toimi 1953–1957, valtion eläintieteellisen laitoksen laboraattorina 1957–1959 ja osastonjohtajana 1959–1963 sekä eläinlääketieteellisen korkeakoulun mikrobiologian ja epizootologian yliassistenttina 1963–1969. Nimityksen mikrobiologian ja epizootologian dosentiksi Vasenius sai 1968. Hän siirtyi valtion eläinlääketieteelliselle laitokselle serobakteriologian osaston johtajaksi ja professoriksi 1969. Hän jäi eläkkeelle 1987.
Vasenius ja hänen puolisonsa vuodesta 1951, apulaisprofessori Lauri Vasenius, tekivät merkittävän lahjoituksen Suomen eläinlääketieteen säätiölle. Lahjoitusvaroista myönnetään apurahoja muun muassa genetiikan ja mikrobiologian tutkimukseen.
Ibtihaj Muhammad
Ibtihaj Muhammad (s. 4. joulukuuta 1985 New Jersey) on yhdysvaltalainen miekkailija, jonka aseena on säilä. Hän edusti Yhdysvaltoja Rion olympialaisissa, joissa hän sijoittui naisten henkilökohtaisessa säiläkilpailussa sijalle 12. ja joukkuekilpailussa pronssille. Osallistuessaan henkilökohtaiseen säiläkilpailuun, Muhammed teki historiaa, sillä hänestä tuli ensimmäinen hijabia käyttävä olympiaurheilija Yhdysvaltojen joukkueessa. Muhammed on myös voittanut joukkuekilpailun maailmanmestaruuden vuonna 2014. Lisäksi hän on ollut naisten säilän maailmanlistalla kahdeksantena. Muhammed on valittu Time-lehden sadan vaikutusvaltaisimman ihmisen listalleen vuonna 2016 ja hän toimii Visan mainoskasvona.
Fernando Amorebieta
Fernando Amorebieta Mardaras (s. 29. maaliskuuta 1985 Cantaura, Anzoáteguin osavaltio, Venezuela) on venezuelalainen jalkapalloilija, joka edustaa argentiinalaisseura Independienteä. Aiemmin hän on pelannut myös Espanjassa ja Englannissa. Amorebieta on pelipaikaltaan keskuspuolustaja mutta hän kykenee pelaamaan myös vasempana laitapuolustajana.
Amorebieta syntyi Venezuelassa, josta hän muutti jo kaksivuotiaana vanhempiensa kotiseudulle Espanjan Baskimaahan. Hän pelasi Espanjan nuorisomaajoukkueissa, mutta päätti myöhemmin siirtyä edustamaan Venezuelan maajoukkuetta.
Seurajoukkueura
Amorebieta liittyi Athleticin junioreihin kaudella 1996–1997 pelattuaan sitä ennen yhden vuoden koulunsa joukkueessa. Kaudeksi 2003–2004 hän nousi seuran kolmosjoukkueeseen Basconiaan ja kaudeksi 2004–2005 kakkosjoukkueeseen Athletic B:hen.
Ensiesiintymisensä Athleticin edustusjoukkueessa Amorebieta teki Intertoto-cupin ottelussa Ecomaxia vastaan 2. heinäkuuta 2005. Ensiesiintyminen Primera Divisiónissa seurasi 7. tammikuuta 2006 ottelussa Deportivoa vastaan, minkä jälkeen hän vakiinnutti pian paikkansa avauskokoonpanon pelaajana. Kaudella 2008–2009 Amorebieta joukkueineen ylsi Copa del Reyn loppuotteluun, ja kausilla 2009–2010 ja 2011–2012 joukkue osallistui Eurooppa-liigaan.
Maajoukkueura
Amorebieta pelasi Espanjan nuorisomaajoukkueissa ja oli voittamassa alle 19-vuotiaiden Euroopan-mestaruutta vuonna 2004. Espanjan A-maajoukkueen mukana hän oli ensimmäistä kertaa elokuussa 2008, mutta ei lopulta debytoinut tuolloin pelatussa Tanska-harjoitusottelussa.
Venezuelan jalkapalloliitto tiedotti elokuussa 2010 olleensa yhteydessä Amorebietaan tämän mahdollisesta siirtymisestä synnyinmaansa maajoukkueen riveihin. Asia oli esillä jo joulukuussa 2006, mutta siirtyminen ei ollut FIFAn silloisten sääntöjen mukaan enää mahdollista pelaajan edustettua aikaisemmin Espanjaa junioritasolla ja täytettyä jo 21 vuotta. FIFA poisti 21 ikävuoden säännön vuonna 2009. Ensiesiintymisensä Venezuelan maajoukkueessa Amorebieta teki 2. syyskuuta 2011 ystävyysottelussa Argentiinaa vastaan.
Amorebieta on pelannut myös epävirallisessa Baskimaan maajoukkueessa – ensimmäisen ottelunsa juuri Venezuelaa vastaan kesäkuussa 2007.
Adolf V. Streng
Adolf Voldemar Streng (9. toukokuuta 1852 Räisälä – 22. elokuuta 1933 Helsinki) oli suomalainen lyseon lehtori, rehtori ja latinan kielen kieliopin ja sanakirjan tekijä.
Henkilöhistoria
Strengin vanhemmat olivat pastori Erik Volmar Streng ja Rosa Karolina Starck. Hän pääsi ylioppilaaksi 1868 ja valmistui filosofian kandidaatiksi 1873 sekä lisensiaatiksi 1886. Streng oli naimisissa 1880–1932 Saima Siviä Vilhelmina Schildtin (s. 1854) kanssa, metsänhoitaja, taidemaalari Wäinö Wolmar Streng (1882-1919) oli heidän poikansa. Streng toimi Helsingin alkeisopiston opettajana 1875–1879, Viipurin yksityisen suomalaisen lyseon opettajana ja johtajana 1879–1881 ja 1882–1883, Helsingin alkeisopiston opettajana 1883–1887 sekä Suomalaisessa normaalilyseossa latinan ja kreikan lehtorina 1887–1891, kielten yliopettajana vuodesta 1891 ja rehtorina 1891–1908. Hän oli alkeisoppilaitosten ja tyttökoulujen järjestelykomitean jäsen 1906, yksityiskoulukomitean puheenjohtaja 1909 ja Helsingin seurakuntien kirkkovaltuuston jäsen vuodesta 1913. Streng sai professorin arvon 1907.
Streng omisti Räisälässä sijainneen Ivaskan hovin kartanon vuosina 1890–1921.
Ignatioksen kirje Polykarpokselle
Ignatioksen kirje Polykarpokselle on Ignatios Antiokialaisen kirjoittama kirje, joka oli nimensä mukaisesti osoitettu hänen oppilaalleen Polykarpos Smyrnalaiselle. Se luetaan apostolisten isien kirjoituksiin.
Historia
Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Smyrnan piispalle Polykarpokselle osoitettu kirje on yksi näistä. Ignatios kirjoitti sen Traakian Neapoliissa ollessaan vangittuna ja sen vuoksi matkalla Roomaan. Polykarpos oli Ignatioksen oppilas.
Eusebios Kesarealainen mainitsee kirjeen. Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. Lisäksi kirje tunnetaan lyhyestä kokoelmasta tehdystä syyriankielisestä lyhennelmästä, joka löytyi vuonna 1845.
Polykarpokselle osoitetun kirjeen lisäksi Ignatios kirjoitti myös kirjeen koko Smyrnan seurakunnalle, Ignatioksen kirjeen smyrnalaisille. Muut Polykarpokseen liittyvät tekstit apostolisten isien kirjoitusten joukossa ovat Polykarpoksen kirje filippiläisille sekä Polykarpoksen marttyyrikuolema.
Sisältö
Kirjeessä on 8 lukua ja yhteensä 21 jaetta. Ignatios antaa siinä Polykarpokselle ohjeita piispan tehtävää varten eli seurakunnan kaitsemista koskien. Kirjeen loppupuolella hän antaa ohjeita myös koko seurakunnalle, ja kehottaa sitä yksimielisyyteen.
Kirjeen sisältö on:
Valkosilmäsiepot
Valkosilmäsiepot (Pachycephalopsis) on pensassieppojen heimoon kuuluva varpuslintusuku. Valkosilmäsieppojen sukuun kuuluu BirdLifen mukaan kaksi lajia.
Agatharkhos
Agatharkhos oli 400-luvulla eaa. elänyt ateenalainen taidemaalari. Jotkut tutkijat ovat tulkinneet Vitruviuksen maininnan siten, että Agatharkhos olisi ollut ensimmäinen taidemaalari, joka käytti maalauksissaan perspektiiviä ja varjoja.
Valkjärvi (Sysmä, Vintturi)
Valkjärvi on Päijät-Hämeessä Sysmässä Vintturin kylän lähellä sijaitseva järvi.
Maantietoa
Järven pinta-ala on 80 hehtaaria, se on 1,7 kilometriä pitkä ja 850 metriä leveä. Järvellä on kartan mukaan yksi saari. Sen rantaviivan pituus on 5,2 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 91,9 metriä mpy.
Kolmisoppinen (Luhanka)
Kolmisoppinen on Keski-Suomessa Luhangalla Lempään kylän lähellä sijaitseva lampi.
Maantietoa
Lammen pinta-ala on 1,7 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 115,7 metriä mpy.
Džengiš Tšokusu
Džengiš Tšokusu eli Pik Pobedy on Tienšan-vuoriston korkein vuori. Se sijaitsee Kokshaal-Toon vuoriryhmässä Kirgisian ja Kiinan rajalla, Issyk Kul -järvestä kaakkoon.
Nimet
Vuoren virallinen nimi kirgiisiksi on Džengiš Tšokusu, joka tarkoittaa "Voiton huippua". Venäjänkielinen nimi "Pik Pobedy" tarkoittaa samaa. Uiguuriksi nimi on "Tömür" (rauta), joka Kiinassa on myös vuoren virallinen nimi. Kiinankielinen nimi "Tuōmù'ěr Fēng" 托木尔峰 on yhdistelmä uiguurinkielisestä nimestä ja kiinan kielen sanasta "feng", joka tarkoittaa "huippua". Vuori nimettiin Pik Pobedyksi pian toisen maailmansodan jälkeen Neuvostoliiton voiton kunniaksi.
Kuvaus
Džengiš Tšokusu on vuoristo, jonka pitkällä harjanteella on useita huippuja. Vain päähuippu ylittää 7 000 metriä. Päähuippua lähestytään yleensä Zvozdotška-jäätiköltä (venäjäksi "pieni tähti").
Ennätykset
Džengiš Tšokusu on Kirgisian korkein vuori. Geologisesti se on maailman pohjoisin yli 7 000 metriä korkea vuori. Pohjoisempi Khan Tengri on myös yli 7 000 metriä korkea, mutta sen huippu muodostuu jäätiköstä; kallion korkein kohta on 7 000 metrin alapuolella.
Nousujen historia
Kiinalainen retkikunta nousi huipulle Kiinan puolelta 1977. Retkikunnan kirja ei mainitse venäläisten tekemää ensinousua ja antaa vaikutelman, että kiinalaisten nousu oli ensimmäinen.
Rengasnokkatiira
Rengasnokkatiira (Sterna trudeaui) on eteläamerikkalainen tiiralaji. Sen esiintymisalue käsittää mantereen eteläosan sisämaata ja rannikkoa Kaakkois-Brasiliasta ja Uruguaysta Patagoniaan, harvinaisena Santa Cruziin, ja Chilen Aconcagualta Llanquihueen. John James Audubon kuvaili lajin holotyypin Great Egg Harborista New Jerseystä (todennäköisesti paikka väärin) vuonna 1838.
Ernst Ahlbom
Ernst Henric Wilhelm Ahlbom (18. maaliskuuta 1866 Västmanland, Ruotsi – 15. elokuuta 1934 Helsinki) oli ruotsalaista syntyperää oleva teatterinjohtaja ja näyttelijä.
Ahlbomin vanhemmat olivat tilanomistaja V. Ahlbom ja  Charlotta Gumaelius. Hän kävi oppikoulua ja suoritti 1883 Josephsonin teatterikoulun. Ahlbom toimi kiertuenäyttelijänä 1884–1894, oli Helsingin ruotsalaisen teatterin näyttelijänä 1894–1896 sekä johti omaa teatterikiertuettaan 1896–1898. Hän oli sitten näyttelijänä ja ohjaajana Turun ruotsalaisessa teatterissa 1898–1900 ja Helsingin ruotsalaisessa teatterissa 1900–1919. Ahlbom oli Vaasan ruotsalaisen teatterin johtajana vuoteen 1920 saakka ja sen jälkeen Turun ruotsalaisen teatterin johtajana 1920–1926.
H-indeksi
h-indeksi on Jorge Hirschin vuonna 2005 esittelemä kvantitatiivinen mitta, jolla pyritään mittaamaan samanaikaisesti yksittäisen tutkijan julkaisutehokkuutta ja tuotettujen julkaisujen merkittävyyttä. Indeksiä kutsutaan joskus kehittäjänsä mukaan myös Hirschin luvuksi tai Hirschin indeksiksi.
Perusteet
thumb|250px|h-indeksin määräytyminen Määritelmän mukaan tutkijan h-indeksi on kokonaisluku, joka saa arvon h, mikäli kaikista hänen N julkaisustaan h julkaisuun on viitattu muissa julkaisuissa h kertaa tai useammin ja loppuihin (N-h) julkaisuun h kertaa tai vähemmän. Alkuperäisessä julkaisussaan Hirsch esittää, että indeksin tulisi kasvaa likimain lineaarisesti työvuosien suhteen ja samalla arvioi, että h-indeksi jaettuna työvuosien lukumäärällä kuvaa suoraan tutkijan ammatillista kykyä siten että tavallisen tutkijan h-indeksin ja työvuosien lukumäärän osamäärän tulisi olla lähellä yhtä. Hirschin mukaan lähellä kahta oleva osamäärä kertoo poikkeuksellisen kyvykkäästä ja lähellä kolmea, ällistyttävän kyvykkäästä tutkijasta.
Eräänä viitearvona alkuperäisjulkaisussaan Hirsch osoittaa viimeisen kahdenkymmenen vuoden aikana Nobelin fysiikanpalkinnon saaneiden tutkijoiden h-indeksin olevan 84 prosenttisesti yli 30.
H-indeksi on vertailukelpoinen vain saman alan sisällä ja silloinkin vain samaa aihepiiriä tutkivien tutkijoiden keskuudessa.
H-indeksille on myöhemmin esitetty parannuksia, kuten indeksin arvon muuttaminen rationaaliluvuksi.
Toni Hintikka
Toni Hintikka (s. 2. joulukuuta 1976) on suomalainen muusikko. Parhaiten hänet tunnetaan edesmenneen Technicolour-yhtyeen basistina. Hintikka on soittanut myös Kardia-yhtyeessä, sekä useiden artistien, muun muassa Jimi Constantinen, Sami Joensuun, Kärtsy Hatakan ja Idols-kilpailusta tuttujen Kalle Löfströmin, Jani Wickholmin ja Agnes Pihlavan taustayhtyeissä.
Steve Nielsen
Steve Nielsen (s. 2. heinäkuuta 1964) on brittiläinen insinööri. Vuosina 2014–2017 hän toimi Williamsin Formula 1 -tallin urheilujohtana, kunnes siirtyi Formula 1 -sarjan urheilujohtajaksi elokuussa 2017. Nielsen toimi urheilujohtana aiemmin Caterhamilla vuonna 2012 ja Toro Rossolla vuodet 2013–2014. Hän on työskennellyt myös Benettonilla, Tyrrellillä, Hondalla, Arrowsilla ja Renaultilla.
Peter Gerhardsson
Peter Gerhardsson (s. 22. elokuuta 1959) on ruotsalainen jalkapallovalmentaja ja entinen pelaaja. Hän toimii Ruotsin naisten jalkapallomaajoukkueen päävalmentajana.
Ura pelaajana
Gerhardsson aloitti pelaajauransa Upsala IF:n juniorijoukkueessa. Oppivuosiensa jälkeen 18-vuotias Gerhardsson siirtyi 1978 Hammarbyn joukkueeseen, jota edusti 11 kauden ajan. Hän teki noina vuosinaan seuralle 49 Allsvenskan-maalia ja oli mukana kaudella 1982 seuran sijoittuessa ensikertaa mestaruushopealle. Tuolloin mestaruus ratkaistiin finaaliottelulla, jossa IFK Göteborg oli parempi yhteismaalein 4–3. Seuraavalla kaudella Gerhardsson oli häviämässä cupin mestaruutta IFK:lle.
Ura valmentajana
Gerhardsson on pelaajauransa jälkeen toiminut valmennustehtävissä eri seuroissa. Hän aloitti 1993 Upsala IF:n päävalmentajana ja luotsasi myös BVK Norrtäljeä ennen siirtymistään Damallsvenskanissa pelaneen Bälinge IF:n valmentajaksi 1997. Gerhardssonin johdolla seura sijoittui kausina 1997 ja 1998 kolmanneksi. Kohtuullisesta menestyksestä huolimatta Gerhardsson ei jatkanut tehtävissään.
Vuoden tauon jälkeen hän palasi valmennustehtäviin 2000 Enköpingin apulaisvalmentajana. Vuonna 2002 hän toimi lyhyen aikaa myös Ruotsin U21-maajoukkueen päävalmentajana. Kaudeksi 2005 Gerhardsson siirtyi Peter Swärdhin apuvalmentajaksi Helsingborgiin. Swärdh lähti seurasta kauden jälkeen, mutta Gerhardsson jatkoi Stuart Baxterin aisaparina. He luotsasivat Helsingborgin Ruotsin cupin mestariksi 2006 ja kaudella 2007 hienosti UEFA Cupissa 32 parhaan joukkoon. Gerhardsson jatkoi seuran apuvalmentajan vielä kauden 2008 Bo Nilssonin kanssa.
Marraskuussa 2008 Gerhardsson siirtyi Allsvenskaniin nousseen BK Häckenin päävalmentajaksi. Hänen johdollaan Häcken pelasi loistavan kauden 2009 ja teki historiansa parhaan Allsvenskan-sijoituksen ollen viides. Gerhardssonin johdolla Häcken jatkoi hyviä esityksiään Allsvenskanissa myös seuraavina vuosina. Kaudella 2012 joukkue taisteli jopa mestaruudesta ollen lopulta liigassa kakkonen.
Kaudella 2016 Gerhardsson luotsasi BK Häckenin yllätysmestariksi Ruotsin cupissa. Toista kertaa historiassaan loppuotteluun selvinnyt Häcken voitti mestaruuden kaadettuaan Malmö FF:n rangaistuspotkukilpailun jälkeen. Gerhardssonin pitkä ura Häckenin päävalmentajana sai cup-mestaruudesta arvoisensa kruunun. Kauden jälkeen seura tiedotti, ettei Gerhardsson jatka seurassa sopimuksen umpeuduttua kauden päätteeksi.
Marraskuun lopussa 2016 kerrottiin, että Gerhardssonista tulee Ruotsin naisten jalkapallomaajoukkueen päävalmentaja. Hän siirtyy tehtäviin kesällä 2017, kun Pia Sundhagen sopimus päättyy EM-kisojen jälkeen.
Pyhän Marian kirkko (Whitby)
Pyhän Marian kirkko on anglikaaninen seurakuntakirkko, joka on alun perin rakennettu noin vuonna 1110. Whitbyssä North Yorkshiressa sijaitsevan kirkon vanhin osa on torni, joka on normanniaikaista arkkitehtuuria. Sisäosat ovat 1700-luvulta ja yksi parhaiten säilyneitä esimerkkejä viktoriaanista aikakautta edeltävästä sisustuksesta. Sivukappelissa on Cholmleyn suvun haudat.
Bram Stokerin romaanissa Dracula eräs tärkeä kohtaus tapahtuu kirkon hautausmaalla. Maanvyöry aiheutti vahinkoja hautausmaalle alkuvuodesta 2013, ja luita nousi maan pintaan.
Scanners – tappava ajatus
Scanners – tappava ajatus on David Cronenbergin ohjaama ja käsikirjoittama scifielokuva vuodelta 1981. Elokuvassa 'scannerit' ovat ihmisiä, joilla on telepaattisia ja telekineettisiä kykyjä.
Juoni
Cameron Vale (Stephen Lack) on yksi 237:stä scannerista. Cameron pystyy lukemaan toisten ajatuksia ja ohjaamaan heidän ruumiitaan, mutta ei pysty hallitsemaan kykyjään, vaan kärsii jatkuvasta päänsisäisestä metelistä. ConSec-yhtymä ottaa Cameronin suojiinsa ja antaa hänelle ephemerol-nimistä lääkettä, joka hiljentää ylimääräiset äänet. ConSecin pyrkimyksenä on päästä eroon voimakkaasta Darryl Revokista (Michael Ironside), scannerista joka haluaa jonain päivänä kaltaistensa hallitsevan maailmaa. Pyrkiessään Revokin jäljille Cameron törmää joukkoon scannereita, jotka haluavat käyttää kykyjään hyviin tarkoituksiin. Yhdessä joukon johtajan Kim Obristin (Jennifer O'Neill) kanssa he aloittavat viimeisen taistelun, jossa ratkaistaan kaikkien scannereiden ja viime kädessä koko maailman kohtalo.
Donauwörth
Donauwörth on kaupunki Baijerin osavaltiossa Saksassa noin 45 kilometriä Augsburgista pohjoiseen. Vuoden 2020 lopussa siellä asui 19 593 asukasta. Donauwörthin pinta-ala on 77 neliökilometriä ja sen asukkaista 60 prosenttia on katolilaisia ja 17 prosenttia protestantteja. Kaupunki tunnetaan eritoten kolmikymmenvuotisen sodan ja Espanjan vallanperimyssodan tapahtumista. Kaupunki sijaitsee Romantische Straße -maisemareitin varrella.
Historia
pienoiskuva|vasen|Näkymä pääkadulta (Reichstraße), jota pidetään yhtenä Baijerin kauneimmista. Donauwörth on syntynyt paikkaan, jossa Wörnitzjoki yhtyy Tonavaan (saks. Donau) ja se on saanut nimensä näiden jokien mukaan. Henrik VI myönsi Donauwörthille kaupunkioikeudet vuonna 1193.
Aivan toisen maailmansodan lopussa 11. huhtikuuta ja 19. huhtikuuta 1945 kaupunki kärsi vakavia vaurioita ilmapommituksissa. Historiallisen Reichstraßen jälleenrakentaminen aloitettiin 1946.
Donauwörthin asukasluvun kehitys viime vuosikymmeninä:
Nähtävyydet
pienoiskuva|Zu unserer lieben Frau -kirkko Donauwörthin nähtävyyksiin lukeutuu muun muassa kolmilaivainen goottilaiskirkko Zu unserer lieben Frau taideaarteineen. Kirkon rakentaminen aloitettiin 1444 ja se valmistui 1467. Sen viidellä kirkonkellolla voi soittaa Salve Reginaa; vanhin kelloista (Marienglocke) periytyy edeltäneestä kirkosta vuodelta 1388. Noin 6 500-kiloinen Pummerin vuodelta 1512 on kelloista suurin ja samalla Svaabian kookkain kirkonkello.
Stuart Percy
Stuart Percy (s. 18. toukokuuta 1993 Oakville, Ontario, Kanada) on kanadalainen jääkiekkopuolustaja. Hän on aiemmin pelannut myös 12 NHL-ottelua Toronto Maple Leafsissa, joka oli varannut Percyn ensimmäisellä kierroksella 25. pelaajana NHL:n varaustilaisuudessa 2011.
Juniorivuodet
Percyn kasvattajaseura on Toronto Marlboros. Hän kuului kaudella 2009–2010 GTHL-juniorisarjassa joukkueensa kapteenistoon. Mississauga St. Michael’s Majors varasi Percyn 15. pelaajana OHL:n varaustilaisuudessa 2009. Hän siirtyi joukkueeseen kaudeksi 2009–2010, jolloin Percyn tulokaskausi toi 52 runkosarjaottelussa tehot 3+15=18 ja 16 playoff-ottelussa yhden syöttöpisteen. Kaudella 2010–2011 Percy teki OHL:n runkosarjassa 33 tehopistettä. Hän jakoi koko liigan pudotuspelien puolustajien tehotilaston voiton joukkuetoverinsa Marc Cantinin kanssa lukemalla +11. Percy eteni Majorsin kanssa aina OHL:n finaaleihin saakka, mutta J. Ross Robertson Cupin voitti lopulta kuitenkin Owen Sound Attack otteluvoitoin 4–3. Joukkue osallistui kuitenkin isäntäjoukkueensa Memorial Cup -lopputurnaukseen. Percy oli neljällä tehopisteellään Majorsin paras syöttäjä ja koko turnauksen tehokkain puolustaja. Hän eteni joukkueensa kanssa finaaliin, mutta mestaruuden vei kuitenkin QMJHL-joukkue Saint John Sea Dogs lukemin 1–3. Percy valittiin turnauksen tähdistökentälliseen. Hän pelasi kauden aikana myös CHL Top Prospects Gamessa.
Ensimmäiset ammattilaisvuodet Toronto Maple Leafsin organisaatiossa
Syksyn 2012 harjoitusleirin päätteeksi Toronto Maple Leafs lähetti Percyn nimensä Mississauga St. Michael’s Majorsista Mississauga Steelheadsiin vaihteeseen joukkueeseen. Hän jatkoi kaudella 2012–2013 joukkueensa kapteenina. Percy oli tehoilla 13+32=45 Steelheadsin neljänneksi paras pistemies. OHL-kauden jälkeen, huhtikuussa 2013 hän siirtyi AHL-joukkue Toronto Marliesin vahvuuteen. Percy pelasi siellä neljä ottelua. Kauden 2013–2014 hän pelasi kokonaan Marliesissa, jossa Percyn varsinainen tulokaskausi toi 71 runkosarjaottelussa tehot 4+21=25 ja 14 playoff-ottelussa kaksi syöttöpistettä.
Percy otti syksyn 2014 harjoitusleirin päätteeksi paikan Toronto Maple Leafsin NHL-kauden 2014–2015 avauskokoonpanosta. Hän teki NHL-debyyttinsä runkosarjan avauskierroksella 8. lokakuuta 2014 Montréal Canadiensia vastaan. Percy sai ottelussa jääaikaa 20.21 minuuttia, mikä oli Maple Leafsin puolustajista toiseksi eniten Dion Phaneufin jälkeen. Hän sai myös syöttöpisteen Tyler Bozakin tekemään ylivoimamaaliin. Percy pelasi kauden 14:stä ensimmäisestä ottelusta kahdeksassa tehden kolme syöttöpistettä, kunnes Korbinian Holzer nostettiin hänen tilalleen Maple Leafsin kokoonpanoon. Percy lähetettiin farmijoukkue Toronto Marliesiin ja hän pelasi loppukaudella enää yhden NHL-ottelun. Percy kärsi kauden mittaan loukkaantumisista ja hän pelasi AHL:ssä vain 43 runkosarja- ja neljä playoff-ottelua. Kauden 2015–2016 hän pelasi suurimmaksi osaksi Marliesissa. Percy pelasi kauden aikana kolme NHL-ottelua ilman tehopisteitä.
Sopimus Pittsburgh Penguinsiin ja AHL-vuodet
Heinäkuussa 2016 Percy teki vapaana agenttina vuoden mittaisen, kaksisuuntaisen ja 575 000 dollarin arvoisen sopimuksen Pittsburgh Penguinsin kanssa. Syksyn harjoitusleirin päätteeksi seura lähetti hänet siirtolistan kautta AHL-joukkue Wilkes-Barre/Scranton Penguinsin vahvuuteen. Percyn kausi päättyi kuitenkin 37 ottelun jälkeen leikkaushoitoa vaatineen ylävartalovamman vuoksi alkuvuodesta 2017. Saman vuoden lokakuussa hän teki vapaana agenttina ammattilaistry-out -sopimuksen AHL-joukkue Rochester Americansin kanssa. Percy teki kaudella 2017–2018 liigan yhden kauden piste-ennätyksensä tehtyään 67 runkosarjaottelussa tehot 7+27=34.
Percy teki heinäkuussa 2018 vapaana agenttina vuoden mittaisen AHL-sopimuksen Belleville Senatorsin kanssa. Samana syksynä hän osallistui myös NHL-seura Ottawa Senatorsin harjoitusleirille. Kesken kauden 2018–2019, maaliskuussa 2019 Belleville Senators kauppasi Percyn Providence Bruinsiin vaihdossa hyökkääjä Austin Fyteniin. Lokakuussa hän palasi ammattilaistry-out -sopimuksella Senatorsiin. Percy pelasi kaudella 2019–2020 vain kolme ottelua, kunnes hän loukkaantui. Joulukuussa Percy sai joukkueeseen loppukauden kattavan jatkosopimuksen. Hänen kautensa jäi käsivamman vuoksi lopulta vain viiden ottelun mittaiseksi.
Niitlampi
Maantietoa
Lammen pinta-ala on 2,2 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä.
Stuart Percy
Siirtyminen SM-liigaan
Heinäkuussa 2020 Percy siirtyi vuoden mittaisella ja kahden kuukauden try-outin sisältävällä sopimuksella SM-liigajoukkue Vaasan Sportiin. Hän sai koejaksonsa päätteeksi syyskuun lopulla jatkosopimuksen kaudeksi 2020–2021. Syyskuussa 2021 Percy siirtyi kauden 2021–2022 kattavalla sopimuksella Tšekin Extraligan HC České Budějoviceen.
Niitlampi
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 78,3 metriä mpy.
Stuart Percy
Maajoukkueura
Percy pelasi alle 18-vuotiaiden Ivan Hlinkan muistoturnauksessa vuonna 2010, jolloin hän voitti kultaa. Percy edusti myös Canada Ontarion joukkuetta World U-17 Hockey Challengessa vuonna 2010, jolloin voitti hopeaa. Percy jakoi kolmella syöttöpisteellään joukkueensa sisäisen syöttöpörssin voiton viiden muun pelaajan kanssa.
Pelityyli
Sportin urheilutoimenjohtaja Markus Jämsän mukaan Percy on monipuolinen puolustaja, joka pystyy pelaamaan kovalla tasolla molempiin suuntiin sekä erikoistilanteissa. Jämsän mukaan hän on taitava, omaa hyvän liikkeen ja Percy pystyy tarvittaessa pelaamaan myös kovaa.
Percy on maininnut suosikkipelaajikseen Nicklas Lidströmin ja Drew Doughtyn.
Muuta
Percylla on japanilaisia sukujuuria.
Georges Simenon
Elämä
Simenon syntyi Liègessä Belgiassa ja toimi nuorena kotikaupungissaan toimittajana. Hän muutti Pariisiin vuonna 1922 ja alkoi välittömästi kirjoittaa erilaisia kertomuksia, aluksi kauhukirjallisuutta. Hän kirjoitti vielä tuolloin lähinnä salanimillä. Simenonin ensimmäinen varsinainen romaani, Pietr-le-Letton (Maigret ja latvialainen), ilmestyi vuonna 1930. Tämä oli hänen ensimmäinen Maigret-kirjansa. Hän kirjoitti Maigret'stä kertovia kirjoja aina vuoteen 1972 asti. Simenon kuoli Lausannessa Sveitsissä 86-vuotiaana.
Esikuvat ja tuotanto
Ihmiskuvauksen mallia Simenon otti sekä ympäristöstään että maailmankirjallisuudesta: esikuvina voi nähdä Nikolai Gogolin ja Honoré de Balzacin. Hän oli jonkin aikaa työssä Pariisin rikospoliisissa. Toisen maailmansodan jälkeen Simenon alkoi matkustella laajalti eri maissa ja muuttikin ensin Yhdysvaltoihin ja myöhemmin Sveitsiin. Simenon on kuvannut Maigretin humanistiksi, joka ymmärtää ihmisten heikkouksia ja jonka myötätunto on pienen ihmisen puolella. Maigret-kirjojen rinnalla Simenon kirjoitti psykologisia romaaneja, joissa on usein mukana sortuminen yhteiskunnan lakien ulkopuolelle. Romaaneissaan Simenon kulkee eri maissa ja erilaisissa sosiaalisissa asemissa. Pääpaino on silti aina yksilössä, usein kriisiin ajautuneessa ihmisessä.
Myös Maigret-kirjoissaan Simenon kuvaa mitä erilaisimpia elinympäristöjä loistohotelleista köyhälistön kortteleihin. Hänen kirjoitustyylinsä on toteavaa ilman tehon tavoittelua tai dramaattisuutta. Alamaailman tunnelman hän pystyy luomaan käyttämättä alamaailman ilmaisuja. Hän ei myöskään esiinny sosiaalikriitikkona ja saarnaajana. Sen sijaan häntä on kutsuttu synkäksi kirjailijaksi ja skeptikoksi, mutta muutamissa teoksissaan hän silti kuvaa valoisaa, idealistista viattomuutta tai epäitsekästä rakkautta.
Simenon Suomessa
Maigret-romaaneja on julkaistu suomeksi vuodesta 1953 alkaen. Suurimpaan painosmäärään on yltänyt teos Sairaalan kellot.
Teokset
Vaikka monet romaanit – varsinkin Maigret’n uraa käsittelevät – olivat hyvinkin kaavamaisia, arvostelijat eivät koskaan leimanneet Simenonia roskakirjailijaksi. Häntä pidetään edelleenkin erinomaisena todellisen elämän tunteen ja tunnelman luojana. Simenonin kirjoja on käännetty 55 kielelle ja niitä on myyty kansainvälisesti yli 1,4 miljardia.
Itämerenmaakunnat
Itämerenmaakunnat on yhteisnimitys, jota käytetään kolmesta Baltian alueella Venäjän vallan aikana olleesta maakunnasta eli kuvernementista. Ne ovat Liivinmaan kuvernementti, Kuurinmaan kuvernementti ja Viron eli Vironmaan kuvernementti. Tämä vaihe alkoi suuresta Pohjan sodasta, kun Ruotsi joutui solmittuaan 1721 Uudenkaupungin rauhan luopumaan alueistaan Baltiassa. Tällöin Venäjä sai Viron ja Liivinmaan. Kuurinmaa kuului tällöin vielä Puolalle, mutta sekin joutui Venäjälle 1700-luvun lopulla Puolan jakojen yhteydessä.
Michel Emer
Michel Emer, synt. Michel Rosenstein (19. kesäkuuta 1906, Pietari, Venäjän keisarikunta – 23. marraskuuta 1984 Neuilly sur Seine, Ranska) oli ranskalainen sanoittaja ja säveltäjä. Hän teki lauluja muun muassa Damialle, Edith Piafille, Ray Venturalle ja Tino Rossille.
Emer teki Piafille paljon lauluja, esimerkiksi ”A quoi ca sert l’amour” ja ”L’Accordéoniste”.
Parnadžom
Parnadžom tai Parnadžob  (, kuoli 90 eaa.) oli Kartlin eli antiikin lähteiden Iberiana tunteman kuningaskunnan hallitsija. Hänen hallintonsa mahdollinen ajankohta oli vuosina 109–90 eaa. Hän oli neljäs Parnavaziani-dynastian kuningas. Hänet tunnetaan ainoastaan keskiaikaisten georgialaisten kronikoiden kuningasluetteloista.
Hän seurasi valtaistuimelle isäänsä Mirian I:stä vuonna 109 eaa. Hänen sanotaan lisänneen uuden jumaluuden, Zadenin, iberialaiseen esikristilliseen pantheoniin ja rakentaneen linnoituksen Zadenin jumalankuvalle. Vieraan uskonnon tuomisen kerrotaan johtaneen kansannousuun. Kronikka kertoo sen jälkeen Parnadžomin ja aatelisten välisestä suuresta taistelusta, jossa Parnadžom voitettiin ja surmattiin ja jonka jälkeen kruunu annettiin hänen langolleen Aršakille, Armenian kuninkaan pojalle ja kapinallisten liittolaiselle. Parnadžomin poika Mirian kuitenkin selviytyi ja kasvoi aikuiseksi Persian hovissa.
Kawakaze (1917)
Kawakaze oli keisarillisen Japanin laivaston vuonna 1918 valmistunut Kawakaze-luokan hävittäjä.
Palvelus
Alus poistettiin alusluettelosta 1. huhtikuuta 1934.
Reet Krusten
Reet Krusten (vuosina 1957–1968 Reet Lindström; 11. maaliskuuta 1934 Tallinna – 20. kesäkuuta 2021 ) oli virolainen kirjallisuustutkija. Hän oli erikoistunut lastenkirjallisuuteen. Hänen tieteellisiä artikkeleitaan on julkaistu myös venäjäksi, suomeksi ja saksaksi. Hän asui Tartossa ja työskenteli työvuosinaan kirjastonhoitajana.
Reet Krustenin isä oli kirjailija Erni Krusten. Reet Krusten oli vuosina 1957–1968 naimisissa toimittaja Voldemar Lindströmin kanssa. Hänellä on kaksi lasta. Molemmat hänen lapsensa työskentelevät Tarton Vanemuine-teatterissa: Anu Tonts on näytelmäkirjailija ja Keiu Kaljujärv on henkilöstöjohtaja. Reet Krustenin toinen puoliso oli kirjallisuuden tutkija Ülo Tonts vuodesta 1969 kuolemaansa asti.
Historialliset saunatyypit
Historialliset saunatyypit ovat suomalaisen saunan ominaisuuksiltaan alueellisesti omintakeisia historiallisia rakennustyyppejä.
Suomalaisen kulttuurin saunarakennus on historialtaan ja ilmenemismuodoiltaan tiiviisti liittynyt asumiskulttuuriin, elinkeinoihin ja paikallisiin rakennustapoihin. Vakiintunut maataloustila vaati saunalle eri toimintoja kuin liikkuva kaskenpolttajaperhekunta tai yksittäinen erämies. Historiallisia saunarakennusten tyyppejä tunnetaan useita.
Hämäläis-satakuntalainen sauna
Hämäläis-satakuntalainen saunarakennus on korkea, sisäkorkeus voi olla kolmisen metriä. Lauteet on nostettu korkealle orsiin tukeutuvien juurakoiden varaan. Lauteitten alle jäi pari metriä korkea pesu- ja työskentelytila. Sauna on monikäyttötila, siellä on kylvetty, pesty pyykkiä, kuivattu maltaita, synnytetty ja parannettu sairaita, tehty saippuaa ja viinaa. Sauna on ollut jokapäiväisessä käytössä.
Élber
Élber Giovane de Souza, pelaajanimeltään Élber, (s. 23. heinäkuuta 1972 Londrina, Brasilia) on entinen jalkapalloilija. Hän tuli urallaan tunnetuksi maalintekijänä etenkin Saksan Bundesliigassa, jossa hän on kaikkien aikojen paras ulkomaalainen maalintekijä. Tätä nykyä Élber työskentelee FC Bayern Münchenin kykyjenetsijänä Brasiliassa.
Historialliset saunatyypit
Keski-Suomen pohjoisosan sauna
Keiteleen vesistöalueen rannoilla kehittyi erityinen saunatyyppi, jossa lauteet kannatettiin kahdella pituussuuntaisella orrella tai poikkiorrella ja juurakoilla. Orsien varaan rakennettiin erilliset mallasparvi ja laude. Alueella sallittiin aikoinaan viinanpoltto laillisena, ja usein rakennettiin erillinen mallassauna (mallaspirtti), jota ei käytetty kylpemiseen. Kylpysauna oli erillinen, usein kyllä mallassaunan vieressä katoksella yhdistettynä.
Savolais-karjalainen sauna
Savokarjalainen saunatyyppi on kylpysauna, taloustöitä on tehty saunassa vähemmän kuin Suomenniemen länsiosissa. Maltaat on kuivattu saunassa erityisissä irrallisissa laatikoissa. Saunarakennukseen saattoi yhdistyä maalattiainen kota puhdetöitä varten. Saunan ominaispiirre on kiukaan ja lauteen sijainti samalla seinällä. Savossa lauteet olivat usein kaksi vastakkain tai U:n muotoisia.
Itäkarjalainen sauna
Suomensukuisten karjalaisten asuttamalla alueella saunat olivat yksinkertaisia kylpysaunoja. Itä-Karjalassa on säilynyt aikojaan koko itäisellä murrealueella vallinnut saunatyyppi, jossa on vaikutteita Bysantin kylpykulttuurista. Saunoissa oli syvä neliömäinen laude, hirsillä tuettu kylpylavo, jolla maattiin tai istuttiin kylvettäessä. Lavolla saatettiin käyttää myös irrallisia penkkejä tai puupölkkyjä istuimina. Alueella on ollut runsaasti saunoja, joissa on paikallisia muunnoksia perustyypistä. Rakennustekniikaltaan saunat edustavat itäistä rakennuskulttuuria.
Eteläpohjanmaalainen sauna
Etelä-Pohjanmaan historiallisissa saunoissa kiuas on poikkeuksellisesti tulipesän aukko kohti peräseinää. Ratkaisu vaikuttaa epäkäytännölliseltä, mutta on arveltu että saunatyypissä alun perin puut on syötetty peräseinässä aikoinaan olleesta seinäluukusta pitkinä pätkimättöminä rankoina. Kun sahat yleistyivät työkaluina olisi luukku jäänyt tarpeettomaksi. Saunatyyppi on korkea, kolmekin metriä, ja sille ovat tyypillisiä kiinteät seinän läpi rakennetut lauteet ja harjarakenteinen sisäkatto. Oven vieressä oli poikkiorsia. Kattona on olkikatto.
Alueen pappiloissa mallassauna oli usein erillinen. Paikoittain alueella oli yhteiskäyttöisiä saunoja esimerkiksi mäkitupalaisten käyttöön.
Varsinaissuomalainen sauna
Varsinaissuomalainen saunatyyppi on läntisessä Suomessa tyypillinen orsisauna. Seiniin tukeutuvat orret kannattelevat mallaslavoa eli parvea, jossa sekä kuivattiin maltaat että kylvettiin. Parven viereen saatettiin rakentaa myös erillinen tolppa- tai orsirakenteinen kylpylavo. Alueen saunat ovat kuitenkin hyvin erikokoisia ja sisäjärjestykseltään vaihtelevia.
Turpassaunat
Oulun eteläpuolella Limingassa ja Tyrnävällä saunoja rakennettiin turppaista, nurmikedon juurikerroksesta leikatuista harkkomaisista paloista. Noin nelikymmensenttiset turppaat ladottiin riviin ja päällekkäin. Joka neljänteen tai viidenteen kerrokseen asetettiin jäykisteeksi rima tai lauta. Puurakenteiset ovi, pienet ikkunat ja katto tukeutuivat turpasladontaan.
Ahvenanmaa
Ahvenanmaalaisista saunoista on vain vähän historiatietoja. Alueella on ollut käytössä sekä erillisiä mallastukseen tai savustukseen tarkoitettuja rakennuksia että monikäyttöisiä kylpy- ja mallassaunoja. Saunarakennukset ovat olleet pitkään seiniltään suoriksi veistettyjä ja ruokokattoisia, päädyssä usein katos.
Uusimaa
Uudellamaalla yhdistyy eri saunanrakennusperinteitä, eikä maakunnalle tyypillistä saunaa voi määrittää. Yhtenäisiä piirteitä ovat peräseinän laude ja ovelle suuntautuva kiuas.
Pohjois-Suomi
Pohjois-Suomen saunat jakauvat kahteen tyyppiin. Jokivarsien vauraampi asutus rakensi länsisuomalaistyyppisiä saunoja, korkeita monikäyttöisiä saunoja joissa lauteet sijoitettiin pohjalaisittain peräseinälle ja kiukaan suu kohti peräseinää. Pohjoisemmaksi mentäessä saunat pienenivät ja mataloituivat. Pohjoisemmassa tunturilapin saamelaisväestöllä ei alun perin ole ollut saunoja, vaan saunomiskulttuuri on levinnyt alueelle etelästä tulleen väestön myötä.
Vladimir Shafranov
Vladimir Shafranov (s. 1946 Leningrad) on venäläinen pianisti ja viulisti, joka muutti Israeliin vuonna 1973 ja sai Israelin kansalaisuuden ja avioliiton takia muutti Suomeen 1974. Shafranov muodosti trion basisti Pekka Sarmannon ja rumpali Jukkis Uotilan kanssa ja levytti yhden albumin Kompass-levymerkille.
The Dingoes
The Dingoes oli vuosina 1973–1979 toiminut australialainen rock-yhtye.
Tauno Tarna
Tauno Tarna (s. 24. helmikuuta 1944 Eurajoki) on suomalainen sisustusarkkitehti ja teollinen muotoilija. Hänet tunnetaan erityisesti tamperelaiselle Sarvis-yhtiölle suunnittelemistaan muoviesineistä, kuten 1970-luvulla tuotetusta Katrilli-astiastosta.
Tauno Tarna valmistui sisustusarkkitehdiksi Taideteollisesta oppilaitoksesta vuonna 1967. Hän työskenteli Sarvis Oy:ssä vuosina 1967–1985, Oy Hackman Ab:ssa 1985–1995 ja Oy Metos Ab:ssa 1995–2007. Eläkkeelle jäätyään Tarna on työskennellyt Japanissa, jossa hän on suunnitellut palkitun esinesarjan perinteisellä valurautatekniikalla toteutettavaksi.
Tarna opiskeli muotoilua Kaj Franckin johdolla, ja heistä tuli myöhemmin hyviä ystäviä. Tarna on kerännyt yli tuhannen esineen kokoelman Franckin töitä, joista osan hän on lahjoittanut Pariisin Louvren Musée des Arts Décoratifs -kokoelmiin. Keväällä 2018 kokoelman esineitä on näytteillä Suomen Lasimuseossa Riihimäellä teemalla Geometrian kauneus.
Tampereen-vuosinaan 1970-luvulla Tarna perusti yhdistyksen vastustamaan silloista vanhojen kaupunkitalojen purkuvimmaa. Hän on kerännyt talteen purettujen rakennusten taidokasta käsityöläisyyttä edustavia rakennusosia. Alkuvuodesta 2018 kokoelman esineitä on näytteillä Tampereen Vapriikin näyttelyssä Kadonneet kaunottaret.
Tauno Tarna sai valtion taideteollisuuspalkinnon vuonna 1980. Vuonna 2016 hänet palkittiin elämäntyöstään Muoto 2016 -tapahtumassa. Hän asuu Porvoossa. Hänen puolisonsa on keraamikko ja kuvataideopettaja Liisa Tarna. Heillä on vuonna 1971 syntyneet tytär ja poika.
Olli Rantanen
Olli Rantanen (s. 23. toukokuuta 1988) on suomalainen pikajuoksija. Hän edustaa Tampereen Pyrintöä. Häntä valmensi vuoteen 2010 Jukka Sjöstedt ja nykyisin Niina Aatsinki.
Rantanen sai 60 metrin juoksussa pronssia sisäratojen SM-kilpailuissa 2012. Ensimmäisessä aikuisten maaottelussaan hän sijoittui samalla matkalla viidenneksi Steinkjerissä helmikuussa 2012.
Tanikaze (1918)
Tanikaze oli keisarillisen Japanin laivaston vuonna 1919 valmistunut Kawakaze-luokan hävittäjä.
Valmistus
Alus tilattiin vuoden 1916 hankinnoissa Maizurun laivastontelakalta, missä köli laskettiin 20. syyskuuta 1916. Alus laskettiin vesille 20. heinäkuuta 1918 ja valmistui 30. tammikuuta 1919.
Palvelus
Alus poistettiin alusluettelosta 1. huhtikuuta 1935.
Jarkko Laine (täsmennyssivu)
Jaakko Laine -nimisiä henkilöitä ovat:
Bangkokin klongit
thumb|Klongi Bangkokissa. Kuva vuodelta 2008. Bangkokin klongit ovat Bangkokissa kulkevia kanavia. Klongiensa vuoksi Bangkokia on pitkään kutsuttu idän Venetsiaksi. Moni klongeista on kuivattu tai täytetty, koska kolera levisi niiden takia ja koska tilalle haluttiin rakentaa teitä. Toisin kuin Chao Phraya -joella, klongeilla ei ole nykyään rahtiliikenteellistä merkitystä.
Bhutanin jalkapallomaajoukkue
Bhutanin jalkapallomaajoukkue edustaa Bhutania kansainvälisissä miesten jalkapallokilpailuissa ja sitä hallinnoi Bhutanin jalkapalloliitto. Bhutanin jalkapallomaajoukkue on virallisesti perustettu vuonna 1983, mutta FIFA:n jäsenyyden se sai vasta vuonna 2000.
Iikka Törnvall
Iikka Törnvall (s. 13. tammikuuta 1983 Kalajoki) on suomalainen jääkiekkoilija. Hän pelasi SM-liigassa vuosina 2001–2007 yhteensä 134 ottelua tehoin 1+3=4 ja keräsi 30 jäähyminuuttia. Törnvall on monipuolinen yleispuolustaja.
Ura
Törnvall on Kalajoen Junkkareiden kasvatti. Hän siirtyi B-juniori-ikäisenä Oulun Kärppiin, joissa pelasi kauteen 2001–2002 saakka. Hän pelasi tuolloin myös kaksi SM-liigaottelua. Kaksi seuraavaa kautta hän pelasi Ässissä. Tulokaskausi 2002–2003 toi Törnvallille 51 ottelussa tehot 1+1=2. Hän aloitti myös kauden 2004–2005 Ässissä, mutta hänet vuokrattiin kauden kynnyksellä pelaamaan HockeyAllsvenskania Bodens IK:n riveihin.
Törnvall pelasi kaudella 2005–2006 Mestistä Kajaanin Hokissa. Hän siirtyi joukkueeseen elokuussa 2005 ns. "kuukausi kerrallaan"-sopimuksella. Marraskuussa 2005 Törnvall siirtyi ottelukohtaisella sopimuksella Tampereen Ilvekseen. Joukkue kärsi puolustajapulasta, kun Jyrki Lumme ja Juho Mielonen olivat loukkaantuneet sekä ruotsalainen Anders Eriksson ei saapunut joukkueeseen. Törnvall jatkoi muutamaa päivää myöhemmin sopimustaan noin joulutaukoon asti, mutta hän palasi noin joulukuun puolessa välissä Hokkiin. Törnvall pelasi Ilveksessä seitsemän ottelua, joissa hän teki yhden syöttöpisteen. Törnvall pelasi joulutauolla Mestis-maajoukkueessa, joka voitti Ranskan turnauksen.
Tammikuussa 2006 Törnvall palasi kevääseen 2007 ulottuvalla sopimuksella Ässiin. Hän teki loppukaudella 15 runkosarjaottelussa yhden syöttöpisteen. Törnvall oli voittamassa SM-hopeaa keväällä 2006. Kaudella 2006–2007 hän pelasi 12 ottelua ilman tehopisteitä, kunnes marraskuussa 2006 Ässät antoi kerralla potkut Törnvallille, Ville Hirvoselle ja Peter Astonille. Törnvall harjoitteli kasvattajaseuransa Junkkareiden kanssa, kunnes hän palasi tammikuussa 2007 Hokkiin ja voitti saman vuoden keväällä Mestiksen mestaruuden. Törnvall siirtyi syksyllä 2007 Vaasan Sportiin koeajalle, kun Jussi Pernaa oli loukkaantunut. Hän harjoitteli harjoituskauden tamperelaisen III-divisioonajoukkue JälkiHiki-Hockeyn riveissä ja pelasi kauden aikana myös kolme ottelua Suomi-sarjaa Kalajoen Junkkareissa. Törnvall loukkaantui itsekin kesken try-out -sopimuksensa, mutta hän ja Sport olivat sopineet sopimuksesta jo ennen loukkaantumista. Törnvall palasi vahvistamaan Sportia tammikuussa 2008.
Kauden 2008–2009 Törnvall aloitti kasvattajaseurassaan Junkkareissa, mutta hän siirtyi marraskuussa 2008 joulutaukoon kestävälle try-outille KooKoon riveihin. Törnvall sai joulukuussa loppukauden kestävän sopimuksen. Hänen kauttaan haittasi jälleen loukkaantumiset ja Törnvall pelasi loppukaudella vain 10 runkosarjaottelua tehoin 2+5=7 sekä neljä playoff-ottelua. Hän kävi keväällä 2009 leikkauksessa ja palasi heinäkuussa try-outille KooKoohon, mutta Törnvall jäi ilman sopimusta. Hänen koeaikaansakin häiritsi loukkaantuminen. Törnvall siirtyi tammikuussa 2010 Mikkelin Jukureihin, joissa hän pelasi viisi ottelua tehden niissä yhden syöttöpisteen.
Törnvall siirtyi elokuussa 2010 viikon mittaiselle try-outille Hokkiin ja hän sai sopimuksen loppukaudeksi. Törnvall pelasi kauden aikana myös yhteensä viisi ottelua lainalla Suomi-sarjassa Raahe-Kiekon ja JHT:n joukkueissa.
Maajoukkue
Törnvall pelasi alle 18-vuotiaiden MM-kilpailuissa vuonna 2001 ja voitti pronssia.
MSK Group
MSK Group Oy (Maaseudun Kone -konserni) on Etelä-Pohjanmaalla, Kauhavan Ylihärmässä toimiva perheyritys. Yrityksen juuret juontavat vuoteen 1950, jolloin Ville Isosaari perusti vaimonsa Maija Isosaaren kanssa Maaseudun Koneen. Maaseudun Koneen ensimmäinen tuote oli vanerista tehty olkilietso.
Perheyrityksen yhtiöitä ovat MSK Cabins, MSK Matec, MSK Plast, Junkkari ja Juncar.